Foto: Index

VELIMIR BUJANEC, kriminalac osuđen za dilanje kokaina kojim je plaćao usluge prostitutki, na Facebooku se pohvalio službenom zahvalnicom koju je dobio od HDZ-a.

"Od srca hvala Hrvatskoj demokratskoj zajednici Sesvete - jednom od najjačih Područnih odbora u državi - na dodijeljenom priznanju!", napisao je Bujanec.

HDZ Sesvete dodijelio je Bujancu zahvalnicu "za nesebičan rad u izbornoj mreži PO HDZ Sesvete i doprinos pobjedi gospođe Kolinde Grabar Kitarović na predsjedničkim izborima".

Zahvalnica koju je dobio Bujanec na sebi ima službeni pečat HDZ-a, a potpisali su je predsjednik HDZ-a Sesvete Ante Plazonić i HDZ-ov izborni koordinator u Zagrebu Ratko Dragović - Klek.

Tekst se nastavlja ispod oglasa

Bujanec je, podsjetimo, bio i među VIP gostima na Kolindinoj inauguraciji. Zajedno s njim u VIP loži bili su i Tomislav Merčep, braća Mamić, Marko Perković Thompson, Josip Klemm, Đuro Glogoški...

> Ovo je pravo lice Karamarkovog HDZ-a i HDZ-ovog šatorskog krila

> Bujanec priznao da je kokainom plaćao seks i nagodio se sa USKOK-om na uvjetnu kaznu